ประจำเดือนล่าสุดมาวันที่ 31ส.ค มีเพศสัมพันธ์วันที่3ก.ย หลังจากนั้นไม่เกิน30 นาทีได้ทานยาคุมฉุกเฉิน จากวันนั้นมีเพศสัมพันธ์โดยใช้ถุงยางอนามัยทุกครั้ง วันนี้2ต.คแล้ว ประจำเดือนยังไม่มา เป็นผลข้างเคียงของยาคุมฉุกเฉินมั้ยคะ แล้วตัวยามีผลทำให้ประจำเดือนมาช้าสุดกี่วัน แล้วมีโอกาสตั้งครรภ์มั้ยคะ ตอนนี้กังวลมาก #ขอบล่วงหน้าค่ะ
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะดังนั้นประจำเดือนคลาดเคลื่อนอาจเป็นผลข้างเคียงจากยาได้เช่นกัน แต่ไม่ควรทำให้ถึงขั้นประจำเดือนไม่มา หากประจำเดือนมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก